સીઆઈડીની તપાસમાં જે વિગતો ખૂલી છે તે મુજબ શૈલેષ ભટ્ટ આ બિટકોઈન ખંડણીનો સૂત્રધાર હતો. શૈલેષ સહિત કુલ નવ આરોપી સામે અપહરણ, રાજ્ય સેવકનું ખોટું નામ ધારણ કરી ગુનો આચરવો, ખોટા દસ્તાવેજો ઊભા કરવા, કાવતરું સહિતની કલમ 364-A, 365, 384, 387, 343, 323, 504, 506-2, 170, 193, 201, 120-B અને આર્મ્સ એક્ટની કલમ હેઠળ ગુનો નોંધાયો છે. CIDએ દિલીપ કાનાણી અને નિકુંજ ભટ્ટની ધરપકડ કરી છે. એક સમયના ફરિયાદી અને હવે આરોપી સૂત્રધાર શૈલેષ ભટ્ટને CID શોધી રહી છે.